**SEVÆRDIGHEDSGUIDE**

**UCI World Tour 21.-22. juni 2025**

Indholdsfortegnelse

[**Vikingeskibsmuseet** 2](#_Toc199747863)

[**Roskilde Domkirke og Verdensarvscenter** 3](#_Toc199747864)

[**Kronprinsesse Marys Bro** 4](#_Toc199747865)

[**Kronprins Frederiks Bro** 5](#_Toc199747866)

[**Roskilde Fjord** 6](#_Toc199747867)

[**Frederiksborg Slot og Slotssøen** 7](#_Toc199747868)

[**Fredensborg Slot** 8](#_Toc199747869)

[**Flyvestation Værløse – Cykel-mekkaet** 9](#_Toc199747870)

[**Ballerup Super Arena** 10](#_Toc199747871)

[**København Zoo** 11](#_Toc199747872)

[**Frederiksberg Allé** 12](#_Toc199747873)

[**SMK – Statens Museum for Kunst** 13](#_Toc199747874)

[**Kastellet** 14](#_Toc199747875)

[**Marmorkirken** 15](#_Toc199747876)

[**Amalienborg** 16](#_Toc199747877)

[**Nyhavn** 17](#_Toc199747878)

[**Rosenborg Slot** 18](#_Toc199747879)

[**Københavns Rådhus** 19](#_Toc199747880)

[**Tivoli** 20](#_Toc199747881)

**Vikingeskibsmuseet**

**Km til mål:** startområde  
**Koordinater:** 55.65026649293945, 12.079069396242703

På Vikingeskibsmuseet i Roskilde kan du opleve fem originale vikingeskibe fra begyndelsen af 1000-tallet, fundet på bunden af fjorden, hvor de bevidst blev sænket som en spærring mod fjender. Her bliver historien levende: du kan se skibsbyggere rekonstruere vikingehåndværk, bygge dit eget lille træskib og om sommeren sejle ud i rekonstruerede vikingeskibe.

Museet står foran en stor forvandling: I 2030 åbner et helt nyt Vikingeskibsmuseum, hvor skibene får nyt hjem i en træbygning kaldet Skrinet, som skal beskytte dem mod stigende vandstand og tidens tand. Området omkring bliver en åben og levende museumsplads med fjordudsigt, café, værksteder og en ny kysteng. Den ikoniske Vikingeskibshal bevares og fornyes med nye funktioner og mere plads til besøgende.



**Roskilde Domkirke og Verdensarvscenter**

**Km til mål:** neutral zone  
**Koordinater:** 55.642622, 12.080449

Roskilde Domkirke er et UNESCO verdensarvssted, som på enestående vis illustrerer den europæiske arkitekturs udvikling gennem 800 år – og er en af de tidligste større teglstenskirker i Nordeuropa. Den imponerende gotiske kirke blev opført omkring år 1200 og rummer mange lag af arkitektur og historie.  
Det særlige ved kirken er, at der her ligger 40 konger og dronninger begravet under samme tag. Gravmonumenterne og kapellerne afspejler magt, kunst og tro gennem århundreder.

Om få år åbner et nyt Verdensarvscenter i Det Gule Palæ, som ligger lige ved siden af domkirken. Her kan man fordybe sig i kirkens rolle som kongelig gravkirke og dens banebrydende arkitektur.



**Kronprinsesse Marys Bro**

**Km til mål:** 214  
**Koordinater:** 55.813318, 12.068033

I 2019 åbnede Kronprinsesse Marys Bro for trafik over Roskilde Fjord. Broen skulle supplere den gamle Kronprins Frederiks Bro, som var blevet for lille til den mængde trafik, der i dag krydser fjorden. Kronprinsesse Marys Bro er opkaldt efter den nuværende Dronning Mary, der dengang var kronprinsesse. Navnet passede fint til den gamle bro, selvom den dog var opkaldt efter en helt anden Kronprins Frederik, end ham der er gift med Mary.  
Broen er en højbro på 9,5 kilometer. Den åbnede for biltrafik den 30. september 2019, og det var den daværende kronprinsesse selv, der klippede snoren og åbnede broen.



**Kronprins Frederiks Bro**

**Km til mål:** 203  
**Koordinater:** 55.842931, 12.038755

I helt gamle dage var der færgefart over Roskilde Fjord her ved Frederikssund. Men i 1868 byggede man en pontonbro i træ og dermed lukkede færgefarten. Broen blev opkaldt efter den daværende kronprins Frederik, som senere blev Kong Frederik den 8. I 1935 byggede man en ny og mere solid forbindelse, som står den dag i dag – og navnet er stadig Kronprins Frederiks Bro.  
Broen har to broklapper, der fjernstyres fra Vejdirektoratets trafikcenter i København og går op, når der er skibstrafik, der skal passere. Lad os håbe, at feltet ikke skal holde for rødt på broen…



**Roskilde Fjord**

**Km til mål:** 214  
**Koordinater:** 55.813149, 12.057175

Danmarks næstlængste fjord på 41,6 km fra Lejre Vig i bunden til nord for Hornsherred, hvor Roskilde Fjord løber sammen med Isefjorden. Fjorden er især kendt for de mange fund fra vikingetiden, der i dag kan ses på Vikingeskibsmuseet i Roskilde. Fjorden er et såkaldt Natura 2000 område, hvilket betyder, at fjorden er et EU-naturbeskyttelsesområde. Det betyder, at der på de mange små øer i fjorden er plads og fred til at mange forskellige fuglearter uforstyrret kan yngle. Fjorden er også et yndet udflugtsmål for lystbåde fra både Frederikssund Lystbådehavn og resten af landet.



**Frederiksborg Slot og Slotssøen**

**Koordinater:** 55.93509731470605, 12.301272383337679

Det imponerende Frederiksborg Slot er Nordens største renæssanceanlæg. Det blev opført af Christian 4. men har fungeret som kongeslot tilbage fra Frederik 2.s tid i anden halvdel af 1500-tallet.

Der har altid har været en tæt tilknytning mellem kongehuset og Frederiksborg. Kongerne tog hyppigt på jagt i Gribskov og holdt overdådige selskaber på slottet. Slottet er i dag indrettet som et nationalhistorisk museum og rummer blandt andet Danmarks nationale portrætgalleri. Fra museet er der adgang til den imponerende Frederiksborg Slotskirke og prægtige sale som Riddersalen og Audienssalen.

Museets enorme portrætsamling sætter ansigter på personer, der har formet Danmarks historie, og store historiemalerier fortæller om vigtige begivenheder, der har gjort Danmark til Danmark.

Et billede, der indeholder sky, udendørs, vand, træ

AI-genereret indhold kan være ukorrekt.

**Fredensborg Slot**

**Koordinater:** 55.98267921021282, 12.395984204675258

Fredensborg Slot blev opført i 1720’erne som jagt- og lystslot for Frederik 4. og fungerer i dag som kongefamiliens residens forår og efterår. Det ligger smukt ved Esrum Sø, omgivet af barokhave, skov og enge, og har dannet ramme om mange royale begivenheder som barnedåb, konfirmationer og bryllupper.

Slotshaven er kendt for sine alléer og skulpturer, og kuppelsalen har været scene for bl.a. Dronning Margrethes og Kronprinsparrets brudevals. Gennem tiden har prominente gæster som Churchill, Pave Johannes Paul II og Bill Clinton besøgt slottet – statsoverhoveder ridser traditionelt deres navn i et vindue.

Fredensborg er også et fristed, hvor kongefamilien nyder naturen og privatlivet. Dronningen skaber sin kunst her og har kaldt slottet et sted fyldt med "lyst og kærlighed". Når regenten opholder sig på slottet, udstationeres Den Kongelige Livgarde, og der afholdes vagtskifte dagligt kl. 12 – ofte ledsaget af musik.

Slottet er en del af ”Kongernes Nordsjælland”, et område med historisk tilknytning til kongehuset og hjemsted for Nationalparken af samme navn, som dækker 262 km² med bl.a. Gribskov, Arresø og Esrum Sø.

Et billede, der indeholder udendørs, træ, græs, sky

AI-genereret indhold kan være ukorrekt.

**Flyvestation Værløse – Cykel-mekkaet**

**Koordinater:** 55.769645, 12.320348

Flyvestationen Værløse, et historisk område på over 500 hektar. Området byder på både naturoplevelser og kulturhistorie. Den tidligere flyvestation, der i dag er et populært rekreativt område, rummer åbne slettearealer, aktivitetslandskaber og flere historiske bygninger som Hangar 2, der fungerer som et formidlingscenter for flyvestationens historie. Området er ideelt til aktiviteter som cykling, skateboarding og flyvning, og der er mulighed for at opleve både den rige militærhistorie og de naturskønne omgivelser.  
Flyvestationen er et yndet sted for flere professionelle cykelryttere, når de bl.a. skal træne flad enkeltstart. Bl.a. Tour de France vinderen, Jonas Vingegaard og tidligere danmarksmester i enkeltstart, Kasper Asgreen slår jævnligt vejen forbi.



**Ballerup Super Arena**

**Koordinater:** 55°43'16.8"N 12°22'08.5"E

Ballerup Super Arena er en indendørs arena med en permanent 250 meter træ-cykelbane, der tiltrækker både nationale og internationale cykelarrangementer.  
Ballerup Super Arena blev indviet i 2001 som resultatet af et samarbejde mellem Ballerup Kommune, Dansk Bicycle Club, Team Danmark og erhvervslivet i Ballerup. Udover at være et centrum for eliteidræt fungerer Ballerup Super Arena som vært for en lang række cykelbegivenheder året rundt. Fra amatørstævner til professionelle løb har arenaen en pulserende aktivitet inden for cykelsporten. Arenaen har været vært for verdensmesterskaberne i banecykling i både 2002, 2010 og senest i 2024. Arenaen huser mere end cykelsport, og har faciliteter til andre sportsgrene som badminton, håndbold, indendørs fodbold og atletik. Derudover afholdes eksempelvis koncerter og loppemarkeder.

**Facts:**

* Ballerup Super Arena er godkendt til i alt 9.200 publikummer.
* Inderkredsens gulvareal er 3.690 m². Her er plads til 5.000 stående eller 2.800 siddende publikummer.
* På tribunerne er der plads til 3.700 siddende publikummer. Maksimumkapaciteten for siddende gæster er alt i alt 6.500.



**København Zoo**

**Koordinater:** 55°40′22″N 12°31′17″Ø

København Zoo eller Zoologisk Have i København er på 11 ha og en af Europas ældste zoologiske haver. Den ligger på Frederiksberg ved Roskildevej på Valby Bakke.

København Zoo har 181 fuldtidsansatte og et årligt besøgstal på ca. 1.3 mio. Der er over 3.500 dyr fordelt på 227 arter i København Zoo. København Zoo blev grundlagt af Niels Kjærbølling i 1859.

De første dyr, som havens gæster kunne beskue ved åbningen i 1859, var ørne, høns, ænder, ugler, kaniner, en ræv, en sæl i et badekar og en skildpadde i en spand. I 1901 blev fremvist 25 indiske mænd, kvinder og børn i en udstilling, hvor man kunne se dem i deres daglige liv omkring en palmehytte. De lavede håndværk og fremviste jagtredskaber og lavede show og tryllekunster flere gange daglig.

Elefanterne og pandaerne i København Zoo er blandt havens mest kendte dyr. Det 4000 m2 store pandaanlæg stod klar i 2019, og er tegnet af arkitekterne Bjarke Ingels og David Zahle. Beboerne er Xing Er og Mao Sun.



**Frederiksberg Allé**

**Koordinater:** 55°40′55.28″N 12°32′5.51″Ø

Frederiksberg Allé er en historisk boulevard, der strækker sig fra Åboulevard til Gammel Kongevej og blev anlagt i 1700-tallet som en del af Frederiksbergs udvikling. Alléen er kendt for sin grønne karakter og de smukke bygninger langs vejen. Den er hjemsted for flere teatre, caféer og historiske bygninger som Betty Nansen Teatret og Aveny-T. Frem til 1862 var Falkoner Allé lukket for privat trafik, men i dag er det et centralt område for både lokalbefolkningen og besøgende, og det danner en forbindelse mellem Frederiksberg Runddel og de omkringliggende kvarterer.



**SMK – Statens Museum for Kunst**

**Km til mål:**  
Herrer**:** 51,5   
Kvinder**:** 30,8   
**Koordinater:** 12.5783601, 55.688525899

Statens Museum for Kunst (SMK) rummer Danmarks største samling af kunst fra den europæiske renæssance til moderne samtidskunst. Museet er særligt kendt for sin samling af dansk guldalderkunst og Matisse-værker.



**Kastellet**

**Km til mål:**  
Herrer: 51   
Kvinder: 29,4  
**Koordinater:** 12.594324, 55.69127

Kastellet er et af Europas bedst bevarede fæstningsanlæg og blev anlagt i 1626 af Christian IV. I dag er det et populært sted for en spadseretur eller løbetur og rummer også smukke grønne områder og historiske bygninger.



**Marmorkirken**

**Koordinater:** 12.5893608, 55.6847192

Marmorkirken er et ikonisk vartegn midt i Frederiksstaden. Kirken blev indviet i 1894 efter 145 års byggestop og skiftende arkitekter. Arkitekt Nicolai Eigtved planlagde oprindeligt at bygge en rokokokirke. Efter Eigtveds død overgik projektet til Lauritz de Thurah, der også står bag Vor Frelsers Kirke og senere Nicolas Henri Jardin. Sidstnævnte ændrede planerne til en klassicistisk kirke i marmor. Projektet var dog så dyrt, at Struense i 1770 stoppede det midt i opførslen, og den 19 meter høje ufærdige kirkeruin lå hen i godt 100 år, indtil finans- og industrimanden C. F. Tietgen købte ruinen med forpligtelse til at fuldføre kirken. På grund af et stramt budget blev marmor skiftet til kalkstensblokke, og kirken åbnede endelig i 1894, 145 år efter den første sten blev lagt.



**Amalienborg**

**Koordinater:** 12.592476, 55.684398

Amalienborg er den kongelige families residens og består af fire identiske palæer, der omkranser en majestætisk plads med Salys rytterstatue af Frederik V.– grundlæggeren af Amalienborg og Frederiksstaden – i midten. Amalienborg blev kongelig residens efter, at Christiansborg Slot brændte natten mellem den 26. og 27. februar 1794.



**Nyhavn**

**Koordinater:** 12.587413787, 55.680857024

Nyhavn er en af Københavns absolutte turistmagneter. Nyhavn hed oprindelig Den Nye Havn og stammer tilbage fra 1673. Den Nye Havn blev til Nyhavn, og i dag er de gamle, skæve og farverige huse fyldt med restauranter og barer. Nyhavn nr. 9 fra 1681 er havnens ældste hus. H.C. Andersen boede fem år i nr. 20, og det var her, han skrev "Fyrtøjet", "Lille Claus og store Claus" og "Prinsessen på Ærten".



**Rosenborg Slot**

**Km til mål:**  
Herrer: 49,3   
Kvinder: 28,4   
**Koordinater:** 12.577444016, 55.685834228

Rosenborg Slot huser nogle af Danmarks største kulturskatte, som de danske kronjuveler og kongekroner, en imponerende samling af Flora Danica samt tronstolene og de tre løver af sølv i naturlig størrelse, som står vagt om dem. Slottet blev bygget som lystslot i 1606-34 af Christian IV. Eller sagt på moderne dansk – et kongeligt sommerhus.



**Københavns Rådhus**

**Km til mål:**  
Herrer:47,2 (1 LAP)Kvinder: 26,4 (1 LAP)  
**Koordinater:** 12.569429576, 55.675768022

Københavns Rådhus er opført i årene 1892-1905 og er tegnet af arkitekt Martin Nyrop. Martin Nyrop fik sin inspiration fra Rådhuset i den italienske by Siena. Pladsen foran rådhuset er også inspireret af Piazza del Campo i Siena, blandt andet med den karakteristiske hældning som en muslingeskal. Rådhuset anses i dag for at være en klassiker indenfor nationalromantisk byggestil. Med sine 105,6 meter er rådhustårnet en af Københavns højeste bygninger.



**Tivoli**

**Km til mål:**  
Herrer:47,2 (1 LAP)Kvinder: 26,4 (1 LAP)  
**Koordinater:** 12.56565896, 55.67465415

Tivoli, grundlagt i 1843, er verdens næstældste forlystelsespark og en af Københavns mest besøgte attraktioner. Parken har flere historiske forlystelser, bl.a. den berømte træ-rutsjebane fra 1914, og har inspireret både H.C. Andersen og Walt Disney.

